საგანი (სერიალი)

საგანი () — ამერიკული სერიალი, ნამუთ ჭარუეფქ დო პროდიუსერეფქ გრეგ ბერლანტიქ, მარკ გუგენჰაიმიქ დო ენდრიუ კრისბერგიქ აკიმუშეს. სერიალი დორსხუაფილი რე DC კომიქსეფიშ გერგეზი წვანე საგანს, კოსტიუმირაფილ მალჷმორს, ნამუთ კრიმინალს აწურე. გერგეზიშ მაღოლამარეფი მორტ უაიზინგერი დო ჯორჯ პეპი რენა. სერიალიშ პრემიერაქ ოორუე ამერიკას 2012 წანაშ 10 გიმათუთას იჸუ ამერიკულ ოტელევიზიე არხის The CW, საირქიანო ოტელევიზიე ეთერს 2012 წანაშ დათებუს გუმორჩქინდჷ. გინოღალეფი, ჯინჯიერო, ვანკუვერს, ბრიტანეთიშ კოლუმბიას, კანადას მეურს. სერიალი ესახჷნს მილიონერი პლეიბოიშ ოლივერ ქუინიშ (სტეფან ამელი) ამბეს, ნამუქჷთ ვირვილერ კოკის მიდეღალირი 5 წანაშ უკული ოდაბადე ნოღაშა, სთარლინგ-სითიშა ირთუ. თინა ლჷმას იჭყანს კრიმინალწკჷმა დო კორუფციაწკჷმა, მუჭოთ ფულირი გერგეზი დო ლჷმაშ ანჯარო შქვინდი დო საგანს ისხუნუანს. კომიქსიშე გინორთით, სერიალს ქუინი გეძინელი ჯოხოთ „წვანე საგანს“ მაანთხა სეზონშა ვაგჷმირინუანს. მაართა სეზონს თიში თარი აწმარინჯე რდჷ უჩა მაშქვილე, მაჟირა სეზონს დედსთროუკი, მასმას რა'ს ალ გული, მანთხას დემიან დარკი. 

რესურსეფი ინტერნეტის




კატეგორია:ამერიკული ომენცარე ფანტასტიკური ტელესერიალეფი